
	Trandpordiameti märkus
	Arvestamine/mittearvestamine

	Kirja p 1 oleme palunud üldplaneeringu joonistele kanda ja seletuskirjas kirjeldada riigitee nr 1 Tallinn–Narva tee perspektiivse liikluskorralduse lahendus (nt eritasandilised risted, liiklussõlmed, likvideeritavad mahasõidud ja ulukiläbipääsud, kogujateed jne; vt joonis 1).
Joonis 1. Väljavõte riigitee eskiisprojektist
Palume täpsustada, mis põhimõtete alusel on üldplaneeringu joonisele Valla avaliku kasutusega teed kantud ainult osa perspektiivselt likvideeritavaid ristumiskohti (vt joonis 2).
Lisaks palume täiendada nimetatud joonist ja sellele peale kanda kergliiklustee tunnel (vt joonis 3, 4).

	Ekslikult on osad likvideeritavad ristumiskohad jäänud varem joonisel kajastamata. Maakasutusplaan ning teede ja tehnilise taristu joonis on täpsustatud. Perspektiivne kergliiklustunnel on lisatud.

	Kirja p 3 oleme palunud, et arvestades riigitee liiklussagedust ning tuginedes liiklusohutusele ei ole matkaraja kavandamine olulise liiklussagedusega tee kõrvale sobilik. Matkaraja kavandamisel palume arvestada, et teeületused jääksid perspektiivsete liiklussõlmede asukohta ning matkarajad oleksid kavandatud riigi põhimaanteest eemale (eelduslikult perspektiivsete kogujateede äärde). Teeületuskoht 2+2 maanteel on küll eemaldatud, kui RMK matkarada on endiselt kavandatud visuaalselt riigitee peenrale (vt joonis 5).
Joonis 5. Väljavõte üldplaneeringust Palume arvestada, et riigitee alusele maale ei ole matkaraja rajamine võimalik, kuna selleks puudub vaba ruum. Riigitee tingmärgi peal paiknev RMK matkaraja tingmärk on halvasti loetav. Palume viia nimetatud tingmärk riigiteest eemale ning muuta kaart seeläbi loetavamaks.

	RMK matkaraja asukohta on korrigeeritu maakasutusplaanil ning teede ja tehnilise taristu joonisel. Matkarada kulgeb teest eemal, mis ühtlasi parandab ka kaardi loetavust.


	Kirja p 7 oleme palunud eemaldada üldplaneeringu seletuskirja punkti 6.4.1.1 “Tallinn–Narva maantee“ jaotise 4, milles sisaldub järgmine nõue.
Olete seletuskirja lk 84 toonud välja, et Meile teadaolevalt on parempöörde ristmik ja suundristmik samatähenduslikud, kus vasakpöörded on füüsiliselt takistatud ja lubatud on ainult parempööre. Palume eemaldada täiendatud peatükist jaotise 5.

	Ptk 6.4.1.1 jaotised 4 ja 5 on eemaldatud.

	Oleme kirja p 8 palunud märkida maakasutusplaanil Viinistu sadam sadama alana (vt joonis 6).
Palume põhjendada nimetatud ettepaneku arvestamata jätmist.
	Viinistu sadam on määratud sadama-alana.

	Kirja p 2 oleme palunud lisada üldplaneeringu seletuskirja riigiteest tekkivate kitsenduste s.h tänava kaitsevööndi laiendamise ja riigitee kaitsevööndi vähendamise. Palume lisada seletuskirja p 2 (2.1-2.5) nimetatud nõuded.
Selgitame, et valdavalt on teekaitsevööndite eesmärk ruumilise arengu tasakaal, et külgneva maakasutuse muutmisel oleks arvesse võetud riigiteest ja riigiteele avalduvaid mõjusid.
Oleme teinud ettepanekuid tänava kaitsevööndi laiendamiseks linnu, aleveid ja alevikke läbivate riigiteede nendes lõikudes, mille liikluskeskkond on asulaväline: kiiruspiirang 70 või 90 km/h; puudub tänavaruum (tänavavalgustus, kergliiklusteed, liiklust rahustavad meetmed); suhteliselt kõrge liiklussagedus ja/või raskeliikluse osakaal; riigitee teenindab eelkõige transiitliiklust ja/või on selleks perspektiivselt (nt plaanitava olulise ruumilise mõjuga ettevõtte teenindamiseks) vajalik.
Kirjeldatud oludes ulatuvad riigitee mõjud (müra, tolm, vibratsioon, valgusreostus jms) tänava kaitsevööndi piirist kaugemale. Ka külgneval maakasutusel on eeldatavalt suurem mõju riigiteele ja selle korrakohasele kasutamisele, sest näiteks suuremal kiirusel on juhtide reageerimisaeg teevälistele ohtudele pikem. Kokkuvõtvalt, oleme taotlenud asulavälise liikluskeskkonnaga asulasisestele riigiteede lõikudele (ehitusseadustiku mõistes tänavatele) asukohapõhiselt kaalutlusruumi selle järgi, milline on meie hinnangul riigitee ja külgneva maakasutuse eeldatavalt oluliste vastastikmõjude ruumiline ulatus.
Palume kujutada planeeritavaid (laiendatavaid) tänava kaitsevööndeid üldplaneeringu kaardil ja käsitleda seletuskirjas.

	Seletuskirja ptk 6.4.1 on täiendatud ning riigiteede kaitsevööndi laiendamise ettepanekud kajastuvad joonisel Teed ja tehniline taristu.



